b'\n_START_ARTICLE_\nMutul\n_START_PARAGRAPH_\nMutul je naziv za malenu kvadrati\xc4\x8dnu konzolu, koja se javlja kao sastavni dio dorskoga reda._NEWLINE_Nalazi se u osi triglifa, premda se ponekad mutuli mogu nalaziti i u osi metopa (kao na crte\xc5\xbeu), a nosi krunu vijenca tj. trabeacije hrama._NEWLINE_Kao i ostali elementi dorskoga reda, mutul je zapravo u kamenu izvedeni element drvene strukture dorskoga hrama kod kojeg je on imao konstruktivnu funkciju, koja je me\xc4\x91utim preno\xc5\xa1enjem u medij kamena nestala, pa je stoga uloga mutula u kamenoj arhitekturi isklju\xc4\x8divo dekorativna._NEWLINE_Kod korintskoga i kompozitnoga reda ulogu mutula preuzima modiljon.'